მარშალის კუნძულების კონსტიტუცია

მარშალის კუნძულების კონსტიტუციები — მარშალის კუნძულების რესპუბლიკის უზენაესი კანონი. ძალაშია 1979 წლის 1-ელი მაისიდან.

კონსტიტუციის ტექსტი ინგლისურ და მარშალურ ენაზეა შედგენილი.

ისტორია
მარშალელებმა დამოუკიდებლობის მოპოვებამდე (1986) გადაწყვიტეს, რომ საკუთარი კონსტიტუციური კანონი ჰქონოდათ. 1976 წელს შეიქმნა 46 წევრისგან შემდგარი საკონსტიტუციო კრება. ამ კრებამ 1979 წელს კონსტიტუციის პროექტი მოამზადა, რომელშიც სამომავლო დამოუკიდებლობის სტატუსიც იყო განჭვრეტილი.

სტრუქტურა
მარშალის კუნძულების კონსტიტუციაში ბრიტანული და ამერიკული კონსტიტუციური პრინციპებია გაერთიანებული. კონსტიტუცია მეტწილად უესტმინსტერის სისტემაზეა დაფუძნებული, საკანონმდებლო შტო აყალიბებს აღმასრულებელ შტოს, ხოლო სასამართლო შტო დამოუკიდებელია.

საკანონმდებლო ორგანოა ნიტიჯელა. მასში 33 პარლამენტარი შედის, რომლებსაც 4 წლის ვადით ირჩევენ. ნიტიჯელა მისი წევრებიდან ირჩევს მარშალის კუნძულების პრეზიდენტს და პრეზიდენტის წარდგინებით, ირჩევს მარშალის კუნძულების მთავრობის წევრებს. კაბინეტი აღმასრულებელი შტოა და პასუხისმგებელია ნიტიჯელას წინაშე.

სასამართლო ხელისუფლებას ახორციელებენ მარშალის კუნძულების უზენაესი სასამართლო, მარშალის კუნძულების უმაღლესი სასამართლო, ტრადიციულ უფლებათა სასამართლო, რაიონული სასამართლოები და სათემო სასამართლოები.

იხილეთ აგრეთვე
კონსტიტუციონალიზმი

სქოლიო

კატეგორია:მარშალის კუნძულების სამართალი
კატეგორია:მარშალის კუნძულების მთავრობა
კატეგორია:კონსტიტუციები ქვეყნების მიხედვით
კატეგორია:1979 წლის დოკუმენტები